นายกรัฐมนตรี สั่งการทุกหน่วยงานเตรียมแผนรับมือภัยแล้ง ย้ำรัฐบาลได้บริหารจัดการน้ำเพื่อดูแลปัญหาในภาพรวม
นายกรัฐมนตรี สั่งการทุกหน่วยงานเตรียมแผนรับมือภัยแล้ง ย้ำรัฐบาลได้บริหารจัดการน้ำเพื่อดูแลปัญหาในภาพรวมพลเอก ประยุทธ์ จันทร์โอชา นายกรัฐมนตรี กล่าวถึงสถานการณ์สถานการณ์ภัยแล้งในปี 2562 ว่า ได้มีการกำชับและประชุมติดตามแก้ปัญหาอย่างต่อเนื่อง รวมถึงการรายงานปริมาณน้ำประจำวันในเขื่อนต่างๆทั้งเขื่อนขนาดใหญ่ ขนาดกลาง และการบริหารจัดการน้ำของกรมชลประทาน โดยได้มอบหมายให้ทุกกระทรวงและหน่วยงานที่เกี่ยวข้อง รวมถึงสำนักบริหารจัดการน้ำ ให้มีการบริหารจัดการน้ำให้เหมาะสม แต่ในขณะนี้ยังพบปัญหาว่า ปริมาณน้ำต้นทุนที่สะสมไว้ไม่เพียงพอ โดยเฉพาะในลำน้ำยม ซึ่งสาเหตุมาจากมีการทำนาปรังมากขึ้น เพราะเห็นว่าราคาข้าวมีราคาสูงขึ้น แต่ส่งผลต่อการใช้น้ำอุปโภคและบริโภคในอนาคต ซึ่งรัฐบาลได้มีจัดทำแผนบริหารจัดารน้ำลำน้ำยมไว้แล้ว ด้วยการสร้างประตูน้ำเก็บกักน้ำเพิ่มขึ้น จึงฝากให้ประชาชนฟังคำชี้แจงจากหน่วยงานราชการ และขอร่วมมือในการปลูกพืชที่ใช้น้ำน้อยนายกรัฐมนตรี กล่าวว่า สถาการณ์ภัยแล้งปีนี้มาเร็วกว่าทุกครั้ง ซึ่งรัฐบาลได้เตรียมความพร้อมในมาตรการช่วยเหลือในรูปแบบที่เคยปฏิบัติมา และจากการวางแผนบริหารจัดการน้ำใน 4-5 ปีที่ผ่านมา รัฐบาลสามารถลดการใช้จ่ายงบประมาณเหลือหลักพันล้านบาทจากที่เคยใช้งบประมาณเป็นหลักหมื่นล้านบาท/////////////////////////